6 เรื่องราวเกี่ยวกับน้องเทนนิส-พาณิภัค วงศ์พัฒนกิจ

จากการแข่งขันกีฬาโอลิมปิค โตเกียวเกมส์ 2020 ครั้งที่ผ่านมา ประเทศไทยของเราก็ได้รู้จักกับชื่อของน้องเทนนิส-พาณิภัค ในฐานะฮีโร่เหรียญทองโอลิมปิคคนเดียวของประเทศไทยในการแข่งขันในครั้งนี้ และเธอก็ทำให้ชาวไทยได้รับข่าวดีบ้าง หลังจากที่เราต้องเผชิญกับการระบาดอีกครั้งของสถานการณ์โควิด และในบทความวันนี้ พวกเรามี 6 เรื่องราวเกี่ยวกับน้องเทนนิส-พาณิภัค วงศ์พัฒนกิจ มาฝากกันค่ะ

เธอเป็นคนสุราษฎร์ธานี

น้องเทนนิสเกิดและเติบโตที่จังหวัดสุราษฎร์ธานี โดยปัจจุบัน เธอมีอายุ 24 ปี และพ่อแม่ของเธอตั้งชื่อว่าเทนนิส เนื่องจากเธอมีพี่น้อง 3 คน และพี่ๆของเธอนั้นก็มีชื่อเป็นกีฬา ได้แก่ โบว์ลิ่ง และเบสบอล ดังนั้นเพื่อให้คล้องจองกับพี่ๆ พ่อแม่ของเธอจึงตั้งชื่อเธอว่า เทนนิส

เธอเป็นตัวอย่างที่ดีในด้านการศึกษา

นอกจากที่น้องเทนนิสจะเป็นแรงบันดาลใจให้กับเยาวชนรุ่นใหม่ ในการหันมาเล่นกีฬามากขึ้น โดยเฉพาะกีฬาเทควันโดแล้วนั้น เธอยังขยันเรียนอีกด้วย โดยเธอจบการศึกษาระดับปริญญาตรี จากคณะวิทยาศาสตร์การกีฬา จุฬาลงกรณ์มหาวิทยาลัย และกำลังอยู่ในการศึกษาต่อในระดับปริญญาโท คณะรัฐศาสตร์ มหาวิทยากรุงเทพธนบุรี