6 เรื่องราวความรักของคู่รักสุดฮอต นิกกี้-ณฉัตร และ ก้อย-อรัชพร

หนึ่งในคู่รักแห่งยูทูป ที่แฟนๆต่างเชียร์ และให้การสนับสนุนผลงานของพวกเขาทั้งสองมาตลอด และยังให้ตำแหน่ง นายน้อย แก่นิกกี้-ณฉัตร และนายหญิง แก่ก้อย-อรัชพร ซึ่งต้องยอมรับเลยว่า ในยุคนี้ ไม่มีช่องยูทูปไหนที่จะโด่งดังไปกว่าช่อง Nickynachat และ Goy Natty Dream ที่สาวก้อย ได้เป็นหนึ่งในสมาชิกอยู่ และหลังจากที่พวกเขาเปิดตัวอย่างเป็นทางการว่าดูๆใจกันอยู่ ก็ได้รับความฮือฮาจากเหล่าแฟนคลับไม่น้อย เพราะทั้งคู่น่ารัก เหมาะสมด้วยกันทั้งคู่ และในวันนี้ ก็จะมีเรื่องราวน่ารักๆของพวกเขาทั้งคู่มาฝากกันค่ะ

นิกกี้–ณฉัตรคือใคร

หนึ่งในยูทูปเบอร์ที่กำลังมาแรง ด้วยบุคลิกทะเล้น และขี้เล่นของเขา ทำให้เขามีเสน่ห์ และบวกไปกับเขาเป็นคนใต้ ซึ่งจะมีหลายๆครั้งที่เขาพูดใต้ได้อย่างคล่องแคล่ว ทำให้ภาพลักษณ์ของเขาเป็นคนน่าเอ็นดู จริงๆแล้วนิกกี้ เข้าวงการบันเทิงมาตั้งแต่เขาเด็กๆแล้ว แต่มาดังเป็นพลุแตก เมื่อมาทำช่องยูทูป Nickynachat โดยคอนเทนต์ของเขาส่วนใหญ่ จะเป็นการเต๊าะสาว จนเป็นซิกเนเจอร์ ทำให้หนุ่มนิกกี้กลายเป็นคนมีภาพลักษณ์ที่เป็นคนเจ้าชู้ไปโดยปริยาย

การเข้าวงการบันเทิงของก้อย–อรัชพร

เธอเข้าวงการบันเทิงด้วยการแสดงซีรีส์ฮอร์โมน ซีซัน 2 และก็มีผลงานในวงการบันเทิงบ้างเป็นระยะๆ เธอคนนี้เป็นผู้หญิงที่เก่ง และมีความสามารถมากๆ โดยเธอจบมาจากคณะนิเทศศาสตร์ จุฬาฯ และนอกเหนือจากการแสดงละคร ซีรีส์ต่างๆแล้ว เธอยังมีอีกบทบาทคือ การเป็นนักเขียนบท ซึ่งผลงานที่เธอเป็นหนึ่งในทีมผู้เขียนบทนั้น ก็เป็นเรื่องที่โด่งดังมากๆทั้งนั้น ไม่ว่าจะเป็น รักฉุดใจ นายฉุกเฉิน หรือ แปลรักฉันด้วยใจเธอ และก่อนที่เธอจะมีข่าวว่าเปิดใจคุยกับหนุ่มนิกกี้ เธอก็เป็นสาวฮอต ที่มีหนุ่มๆในวงการบันเทิงปลื้มเยอะมากเลยทีเดียว